Η δοκιμασία σχεδίασης ρολογιού ως εργαλείο εκτίμησης της άνοιας σε αναλφάβητο ηλικιωμένο πληθυσμό
Creators: name: Βαρβεσιώτου, Χαρίκλεια Θωμά
Publisher: name: Aristotle University of Thessaloniki
Year: 2019
Subjects: Αναλφαβητισμός
Ρολόι
Άνοια
Illiteracy
Clock
Dementia

description: Σκοπός της μεταπτυχιακής εργασίας ήταν η χρήση της Δοκιμασίας Σχεδίασης Ρολογιού (ΔΣΡ) ως ένα εργαλείο ανίχνευσης της άνοιας σε εγγράμματους και αναλφάβητους ηλικιωμένους. Η ΔΣΡ είναι ένα ευρέως χρησιμοποιούμενο εργαλείο ανίχνευσης στην κλινική πρακτική και στην έρευνα για την αξιολόγηση της άνοιας σε ηλικιωμένους, τόσο παγκοσμίως όσο και στην Ελλάδα. Είναι αποτελεσματικό, αποδεκτό, εύκολο και γρήγορο στη χορήγηση. Αυτά τα χαρακτηριστικά του, το έχουν καταστήσει ένα βασικό εργαλείο για την άνοια αλλά και για ένα πλήθος νευρολογικών και ψυχιατρικών διαταραχών. Ωστόσο, παρατηρείται συχνά ότι τα ηλικιωμένα αναλφάβητα άτομα και τα άτομα με αρχόμενη άνοια να εμφανίζουν παρόμοιες ελλειμματικές επιδόσεις. Συνεπώς, μια χαμηλή επίδοση στη ΔΣΡ από έναν αναλφάβητο εξεταζόμενο μπορεί να οδηγήσει σε λανθασμένη διάγνωση. Στόχος αυτής της μελέτης ήταν η εξέταση της καταλληλόλητας της ΔΣΡ στον αναλφάβητο πληθυσμό. Η δοκιμασία χορηγήθηκε στα πλαίσια της Hellenic Longitudinal Investigation of Aging and Diet, μιας διαχρονικής, επιδημιολογικής μελέτης. Μελετήθηκαν ομάδες αναλφάβητων (υγιών, με ήπια γνωστική εξασθένηση και με άνοια), με δείγμα εγγραμμάτων (υγιών, με ήπια γνωστική εξασθένηση και με άνοια). Σύμφωνα με τα αποτελέσματα, η ΔΣΡ εύκολα μπορεί να διακρίνει τους υγιείς αναλφάβητους από τους υγιείς εγγράμματους, όπως και τους υγιείς εγγράμματους από τους εγγράμματους με άνοια ή με ήπια γνωστική εξασθένηση. Δεν παρατηρήθηκαν όμως διαφορές στην επίδοση μεταξύ υγιών αναλφάβητων και εγγράμματων με άνοια ή ήπια γνωστική εξασθένηση. Τα ευρήματα υποδεικνύουν ότι η ΔΣΡ δεν μπορεί να χαρακτηριστεί ως αξιόπιστο εργαλείο ανίχνευσης της ήπιας γνωστικής εξασθένησης ή της άνοιας στον αναλφάβητο πληθυσμό
description: The purpose of the postgraduate thesis is the use of Clock Drawing Test (CDT) as a dementia screening tool in literate and illiterate older people. CDT is a widely used diagnostic tool in clinical practice and research for the dementia assessment in the elderly, worldwide and in Greece. It is effective, acceptable, easy and quick to administer. These features have made it an essential tool for dementia and for a host of the neurological and psychiatric disorders. However, it is often observed that elderly illiterate and incipient dementia patients exhibit similar deficits. Therefore, a poor performance in the CDT by an illiterate participant may lead to a misdiagnosis. The purpose of this study was to examine the suitability of the CDT in the illiterate population. It was awarded under the Hellenic Longitudinal Investigation of Aging and Diet, a population-based, long-term epidemiological study. Groups of illiterates (healthy, mild cognitive impairment and dementia) were studied with a sample of literatures (healthy, mild cognitive impairment and dementia). According to the results, CDT can easily distinguish between healthy illiterates and healthy literates and healthy literates from literates with dementia or mild cognitive impairment. However, there were no differences in performance between healthy illiterates and literates with dementia or mild cognitive impairment. The findings indicate that CDT cannot be characterized as a reliable tool for detecting mild cognitive impairment or dementia in the illiterate population